CELEX: 32019D2188
Language: lv
Date: 2019-12-11 00:00:00
Title: Politikas un Drošības Komitejas Lēmums (KĀDP) 2019/2188 (2019. gada 11. decembris) par Eiropas Savienības padomdevējas misijas drošības sektora reformas atbalstam Irākā (EUAM Iraq) misijas vadītāja iecelšanu (EUAM Iraq/3/2019)

20.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 330/50
               
            
         POLITIKAS UN DROŠĪBAS KOMITEJAS LĒMUMS (KĀDP) 2019/2188
         (2019. gada 11. decembris)
         par Eiropas Savienības padomdevējas misijas drošības sektora reformas atbalstam Irākā (EUAM Iraq) misijas vadītāja iecelšanu (EUAM Iraq/3/2019)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Lēmumu (KĀDP) 2017/1869 (2017. gada 16. oktobris) par Eiropas Savienības padomdevēju misiju drošības sektora reformas atbalstam Irākā (EUAM Iraq) (1) un jo īpaši tā 9. panta 1. punktu,
         tā kā:
         
                     (1)
                  
                  
                     Ievērojot Lēmuma (KĀDP) 2017/1869 9. panta 1. punktu, Politikas un drošības komiteja (PDK) saskaņā ar Līguma 38. panta trešo daļu ir pilnvarota pieņemt attiecīgos lēmumus, lai īstenotu Eiropas Savienības padomdevējas misijas drošības sektora reformas atbalstam Irākā (EUAM Iraq) politisko kontroli un stratēģisko vadību, tostarp lēmumu par misijas vadītāja iecelšanu.
                  
               
                     (2)
                  
                  
                     Saskaņā ar Lēmuma (KĀDP) 2017/1869 6. panta 1. punktu par misijas EUAM Iraq vadītāju tika iecelts Markus RITTER kungs.
                  
               
                     (3)
                  
                  
                     Padome 2018. gada 15. oktobrī pieņēma Lēmumu (KĀDP) 2018/1545 (2), ar ko EUAM Iraq pilnvaru termiņu pagarināja līdz 2020. gada 17. aprīlim.
                  
               
                     (4)
                  
                  
                     Savienības Augstā pārstāve ārlietās un drošības politikas jautājumos 2019. gada 11. novembrī ierosināja par EUAM Iraq misijas vadītāju no 2020. gada 1. janvāra līdz 2020. gada 17. aprīlim iecelt Christoph BUIK kungu.
                  
               IR PIEŅĒMUSI ŠO LĒMUMU.
         
            1. pants
            Ar šo par Eiropas Savienības padomdevējas misijas drošības sektora reformas atbalstam Irākā (EUAM Iraq) misijas vadītāju no 2020. gada 1. janvāra līdz 2020. gada 17. aprīlim tiek iecelts Christoph BUIK kungs.
         
         
            2. pants
            Šis lēmums stājas spēkā tā pieņemšanas dienā.
            To piemēro no 2020. gada 1. janvāra.
         
         
            Briselē, 2019. gada 11. decembrī
            
               
                  Politikas un drošības komitejas vārdā –
               
               
                  Priekšsēdētāja
               
               S. FROM-EMMESBERGER
            
         
         
            (1)  OV L 266, 17.10.2017., 12. lpp.
         
         
            (2)  Padomes Lēmums (KĀDP) 2018/1545 (2018. gada 15. oktobris), ar ko groza Lēmumu (KĀDP) 2017/1869 par Eiropas Savienības padomdevēju misiju drošības sektora reformas atbalstam Irākā (EUAM Iraq) (OV L 259, 16.10.2018., 31. lpp.).